Agter die skerms met ons voorbladgesig Leandie du Randt | SARIE
Agter die skerms met ons voorbladgesig Leandie du Randt	deur Fanie Cronjé
Ons Valentyns-voorbladgesig pak die lewe geesdriftig aan, haar dagboek eintlik oorvol. Leandie du Randt praat oor goed wat haar na aan die hart lê.
My verloofde is vir my die mooiste man in die wêreld. Daar is niemand wat soos Bouwer lyk nie. Hy is vir my só besonders.
Die kledingstuk wat ek die graagste dra, is ’n “gooi-oor- jou-kop”-vintagerokkie. En ek hou van groot sonbrille, want dis vintage en laat my soos ’n karakter uit die ou movies voel.
Rok (R799), Label Femme in die SARIE-winkel Sonbril (R119), Funky Fish in die SARIE-winkel FOTO: Phyllis Green
Ek hou glad nie van blomme in my huis nie, maar is mal oor wit madeliefies (daisies) in my tuin.
Fliek en musiek
Paljas is my gunsteling-Afrikaanse fliek. OneRepublic se “Something I need” is tans bo-aan my speellys. Ek speel die liedjie oor en oor in my kar.
Van kleins af kies ek pienk, of dit nou ’n pop of kos was – maak nie saak dat die pienk kos nie altyd so lekker was nie!
Selfs ná ’n lang en warm dag van 33 grade Celsius in die son is Leandie steeds speels en vol energie voor die kamera, sê Fanie oor dié foto. Dis hier ook duidelik waarom sy die naaswenner was in verlede jaar se Strictly Come Dancing South Africa op SABC3!
Lees die onderhoud met Leandie in die Februarie-uitgawe van SARIE – nóú op die rakke!